
5 ตุลาคม 2569
ศิษย์เก่าวิทยาลัยเทคโนโลยียานยนต์โตโยต้า คว้าเหรียญเงิน 
"เวทีโลก" WorldSkills Shanghai 2026 
ตอกย้ำความเป็นเลิศ พร้อมเปิดรับสมัครนักศึกษาใหม่ ปี 2569

วิทยาลัยเทคโนโลยียานยนต์โตโยต้า ประกาศความสำเร็จครั้งยิ่งใหญ่บนเวทีระดับสากล ร่วมแสดงความยินดีกับ นายปวเรศ โวหารลึก ศิษย์เก่าสาขาวิชาเทคนิคซ่อมตัวถังและสีรถยนต์ รุ่นที่ 26 ในฐานะตัวแทนประเทศไทยผู้สร้างชื่อเสียงให้แก่ประเทศชาติ ด้วยการคว้า รางวัลเหรียญเงิน (Silver Medalist) ในสาขาเทคโนโลยีสีรถยนต์ จากการแข่งขันฝีมือแรงงานนานาชาติ ครั้งที่ 48 (WorldSkills Shanghai 2026) ณ National Exhibition and Convention Center (Shanghai) นครเซี่ยงไฮ้ สาธารณรัฐประชาชนจีน ซึ่งจัดขึ้นระหว่างวันที่ 22–27 กันยายน 2569 ที่ผ่านมา

ความสำเร็จอันน่าภาคภูมิใจในครั้งนี้ สะท้อนถึงคุณภาพการเรียนการสอน ความมุ่งมั่น พากเพียร และทักษะฝีมืออันยอดเยี่ยมของนายปวเรศ ซึ่งทางวิทยาลัยฯ เชื่อมั่นว่าประสบการณ์ระดับโลกในครั้งนี้จะเป็นแรงผลักดันสำคัญให้นักศึกษาก้าวสู่ความสำเร็จที่ยิ่งใหญ่ในอนาคต และนับเป็นอีกหนึ่งความภาคภูมิใจสูงสุดของวิทยาลัยเทคโนโลยียานยนต์โตโยต้าในการบ่มเพาะแรงงานไทยให้มีมาตรฐานสูงเป็นที่ยอมรับในระดับสากล

เพื่อต่อยอดความสำเร็จและสร้างบุคลากรยานยนต์รุ่นใหม่ป้อนสู่ตลาดโลก วิทยาลัยเทคโนโลยียานยนต์โตโยต้า อ.เมืองฉะเชิงเทรา ประกาศ เปิดรับสมัครนักศึกษาใหม่ ประจำปีการศึกษา 2570 (ตั้งแต่วันนี้ - 10 มิถุนายน 2570)  โดยเปิดรับสมัครในระดับ ปวช. และ ปวส. ดังนี้:
• ระดับ ปวช.
	• สาขาวิชาช่างยนต์
• ระดับ ปวส. (เปิดรับทั้งหมด 4 สาขาวิชา)
	• สาขาวิชาเทคนิคเครื่องกล
	• สาขาวิชาเทคนิคยานยนต์ไฟฟ้า
	• สาขาวิชาเทคโนโลยีอุตสาหกรรมตัวถังและสีรถยนต์ (สาขาวิชาเดียวกับที่คว้าเหรียญเงินระดับโลก)
[bookmark: _GoBack]	• สาขาวิชาการจัดการธุรกิจงานบริการยานยนต์

สำหรับผู้ที่สนใจร่วมเป็นส่วนหนึ่งของสถาบันที่สร้างแรงงานไทยสู่มาตรฐานสากล สามารถสมัครเรียนได้ตั้งแต่วันนี้ จนถึง 10 มิถุนายน 2570 ที่เว็บไซค์ www.toyotacollege.ac.th หรือสอบถามข้อมูลเพิ่มเติมได้ที่:
• อ.ทวีศักดิ์ ประนอมมิตร โทร. 086-323-7683
• อ.วัชรีภรณ์ พงษ์ไชย โทร. 086-323-7684
